за моделите и информация за използваните източници на данни, ключови външни допускания и параметри; в съответствие с приложение VII, буква д) към Регламент (ЕС) 2018/1999.
 3. В докладите относно прогнозите, които трябва да бъдат предоставяни съгласно член 18, параграф 1 от Регламент (ЕС) 2018/1999, държавите членки вземат предвид хармонизираните стойности за ключови параметри за прогнозите — най-малкото вносните цени за нефт, газ и въглища, както и цените на въглеродните емисии в рамките на схемата на ЕС за търговия с емисии съгласно Директива 2003/87/ЕО — които Комисията е препоръчала след консултации с държавите членки, дванадесет месеца преди крайния срок за представяне на докладите.
 ГЛАВА VII
 ПРЕХОДНИ И ЗАКЛЮЧИТЕЛНИ РАЗПОРЕДБИ
 Член 39
 Отмяна
 Регламент за изпълнение (ЕС) No 749/2014 се отменя, считано от 1 януари 2021 г., при спазване на преходните разпоредби, предвидени в член 40 от настоящия регламент.
 Член 40
 Преходна разпоредба
 Чрез дерогация от член 39 от настоящия регламент членове 3—18 и членове 27—43 от Регламент за изпълнение (ЕС) No 749/2014 продължават да се прилагат по отношение на докладите, съдържащи изискваните данни за 2019 г. и 2020 г.
 Член 41
 Влизане в сила и дата на прилагане
 Настоящият регламент влиза в сила на двадесетия ден след деня на публикуването му в Официален вестник на Европейския съюз.
 Той се прилага от 1 януари 2021 г.
 Настоящият регламент е задължителен в своята цялост и се прилага пряко във всички държави членки.
 Съставено в Брюксел на 7 август 2020 година.
 За Комисията
 Председател
 Ursula VON DER LEYEN
 (1) ОВ L 328, 21.12.2018 г., стр. 1.
 (2) Регламент (ЕС) No 525/2013 на Европейския парламент и на Съвета от 21 май 2013 г. относно механизъм за мониторинг и докладване на емисиите на парникови газове и за докладване на друга информация, свързана с изменението на климата, на национално равнище и на равнището на Съюза и отмяна на Решение No 280/2004/ЕО (ОВ L 165, 18.6.2013 г., стр. 13).
 (3) Одобрена с Решение 94/69/ЕО на Съвета от 15 декември 1993 г. за сключване на Рамковата конвенция на Обединените нации по изменение на климата, ОВ L 33, 7.2.1994 г., стр. 11.
 (4) Одобрено с Решение (ЕС) 2016/1841 на Съвета от 5 октомври 2016 г. за сключване, от името на Европейския съюз, на Парижкото споразумение, прието по Рамковата конвенция на ООН по изменение на климата (ОВ L 282, 19.10.2016 г., стр. 1).
 (5) Директива 2003/87/ЕО на Европейския Парламент и на Съвета от 13 октомври 2003 г. за установяване на система за търговия с квоти за емисии на парникови газове в рамките на Съюза и за изменение на Директива 96/61/ЕО на Съвета, ОВ L 275, 25.10.2003 г., стр. 32.
 (6) Регламент (ЕС) 2018/841 на Европейския парламент и на Съвета от 30 май 2018 г. за включването на емисиите и поглъщанията на парникови газове от земеползването, промените в земеползването и горското стопанство в рамката в областта на климата и енергетиката до 2030 г. и за изменение на Регламент (ЕС) No 525/2013 и Решение No 529/2013/ЕС, ОВ L 156, 19.6.2018 г., стр. 1.
 (7) Регламент (ЕС) 2018/842 на Европейския парламент и на Съвета